Δημήτρης Κόκκορης

Ο Δημήτρης (Μάκης) Κόκκορης είναι Έλληνας πρώην ποδοσφαιριστής, ο οποίος αγωνίστηκε με τις ομάδες της Δόξας Δράμας, του Άρη Θεσσαλονίκης, Πανσερραϊκού και του Π.Α.Σ. Γιάννινα.

Καριέρα
Ο Κόκκορης ξεκίνησε την ποδοσφαιρική του καριέρα από την Α.Ε. Κυργίων Δράμας και μεταπήδησε στη Δόξα Δράμας, με την οποία αγωνίστηκε στη δεύτερη κατηγορία του ελληνικού πρωταθλήματος.Greece - List of Second Level Final Tables - RSSSF

Το καλοκαίρι του 1970 μεταγράφηκε στον Άρη, στις τάξεις του οποίου παρέμεινε για τρία χρόνια. Με τους "κίτρινους" αγωνίστηκε στην αριστερή πλευρά της επίθεσης και καθιερώθηκε στο βασικό σχήμα με προπονητή τον Μιχάλη Μπαλτατζή, αγωνιζόμενος σε 25 αγώνες και σκοράροντας τρία γκολ.Greece 1970/71 - RSSSF

Την επόμενη σεζόν ο Άρης κατέλαβε την τέταρτη θέση και ο Κόκκορης πέτυχε επτά γκολ σε 22 ματς, αφού είχε και έναν τραυματισμό στα τέλη του 1971.Greece 1971/72 - RSSSF Στον δεύτερο γύρο πέτυχε γκολ στο 1-2 απέναντι στον Απόλλων Αθηνών,Εφημερίδα Μακεδονία, 18/4/1972, Σελίδα: 8 στο 1-0 με τον Ολυμπιακό Βόλου,Εφημερίδα Μακεδονία, 25/4/1972, Σελίδα: 4 στο 2-1 με την Καβάλα και δύο φορές στο 0-5 κόντρα στη Βέροια.Εφημερίδα Μακεδονία, 2/5/1972, Σελίδα: 8Εφημερίδα Μακεδονία, 27/6/1972, Σελίδα: 8

Το 1972-73 πέτυχε οκτώ τέρματα, με χαρακτηριστικότερο το χατ-τρικ απέναντι στην Ομόνοια Λευκωσίας στη νίκη των "κίτρινων" με 5-0.Εφημερίδα Μακεδονία, 3/1/1973, Σελίδα: 4 Ολοκλήρωσε τη χρονιά όντας εκτός βασικής ενδεκάδας, αφού η απόδοση του έπεσε στον δεύτερο γύρο του πρωταθλήματος.Greece 1972/73 - RSSSF

Το 1973-74 φόρεσε τα χρώματα του Πανσερραϊκού, αγωνιζόμενος σε 31 αγώνες και πετυχαίνοντας οκτώ τέρματα.Greece 1973/74 - RSSSF Έκλεισε την καριέρα του στον Π.Α.Σ. Γιάννινα την επόμενη χρονιά.Greece 1974/75 - RSSSF

Στις 12 Φεβρουαρίου 1977, έγινε γνωστή μία υπόθεση δωροδοκίας πριν το ντέρμπι Ηρακλής-Άρης στο γήπεδο της Κατερίνης, όπου ο Κόκκορης κατηγορήθηκε για απόπειρα δωροδοκίας στον πρώην συμπαίκτη του, Θόδωρο Πάλλα. Η διοίκηση του Άρη υπέβαλε μήνυση εναντίον του, αλλά δεν εντοπίστηκε για να δώσει κατάθεση και αποκλείστηκε το ενδεχόμενο σύλληψης, καθώς είχε περάσει το χρονικό όριο.Μία περίεργη ιστορία δωροδοκίας πριν από ντέρμπι Ηρακλής-Άρης - Sport Retro

Στατιστικά με τον Άρη
ΔιοργάνωσηΑγώνεςΓκολ Α' Εθνική  70  18 Κύπελλο Ελλάδας  4  0 Βαλκανικό Κύπελλο  1  1 Σύνολο  75  19
</div>

 Παραπομπές 

 Πηγές 

 Βασίλης [άγνωστο επίθετο], Την καρδιά αν ρωτήσεις ποτέ...Αυτοί που μας έφτασαν ως τα εκατό, αυτοέκδοση, 2014. ISBN 978-960-93-5927-6

Κατηγορία:Έλληνες ποδοσφαιριστές
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Δόξας Δράμας
Κατηγορία:Ποδοσφαιριστές Π.Α.Σ. Γιάννινα
Κατηγορία:Ποδοσφαιριστές Πανσερραϊκού
Κατηγορία:Επιθετικοί ποδοσφαιριστές